POSJET VUKOVARU

7. studenoga 2015. zajedno s profesoricama Dumančić, Zovko, Petrović, Balešić Jović i Lopac Krapanić posjetili smo Vukovar uoči godišnjice pada.   
 Većina nas nikada nije bila u Vukovaru te nismo znali što možemo očekivati ali smo bili pripremljeni na emotivan put pun ljubavi. Kao uvod, učenik Andrej Novak odlučio je s nama podijeliti posebnu obiteljsku priču o svom ocu, koji se uspio spasiti od masakra na Ovčari i ta priča nikoga nije ostavila ravnodušnim. Tijekom obilaska spomen mjesta svi smo bili pod dojmom. Sasvim je različit osjećaj kada takve stvari vidiš i doživiš uživo. Vukovarska bolnica, simulacija logora, spomen dom Ovčara… sve su to mjesta koja su nas iznenađivala svojim posebnim duhom i budila u nama osjećaj ponosa na svoju domovinu i velike zahvalnosti za ono što sada imamo. Ovakvi dani vrijede puno više od klasične nastave povijesti, etike ili građanskog odgoja jer nas uče o pravom životu i pravim ljudima koji su bili spremni dati sve da sačuvaju svoj grad, zemlju i dostojanstvo te je to posebno iskustvo koje zauvijek ostaje u nama.  
 Na kraju puta, svi su bili puni ljubavi i ponosa i presretni jer smo dobili novo predivno iskustvo te na dostojanstven način odali počast svima koji su dali svoj život za Hrvatsku.

Nina Skočak 4.e